pythainlp/thai-wiki-dataset-v4 huggingface dataset:
อาเล็กซานดาร์ ปรียอวิช

อาเล็กซานดาร์ ปรียอวิช (เกิดวันที่ 21 เมษายน ค.ศ. 1990) เป็นนักฟตุบอลชาวเซอร์เบียที่เล่นในตำแหน่งกอนหน้าให้กับ Al-Ittihad ในซาอุดีอาระเบีย และทีมชาติเซอร์เบีย เขาเคยเล่นให้กับทีมชาติเซอร์เบียและทีมชาติสวิตเซอร์แลนด์ชุดเยาวชน
เกียรติประวัติ.
ซียง
Legia Warsaw
PAOK
รางวัลส่วนตัว
กีฬายกน้ำหนักในโอลิมปิกซ้อน 1906

การแข่งขันยกน้ำหนักในโอลิมปิกซ้อน 1906 เป็นการแข่งขันกีฬายกน้ำหนักในกีฬาโอลิมปิกซ้อน 1906 ที่กรุงเอเธนส์ กรีซ ระหว่างวันที่ 25-26 เมษายน พ.ศ. 2449 ซึ่งการแข่งขันกีฬายกน้ำหนักครั้งนี้มีการแข่งขันทั้งหมด 2 รายการ คือ ประเภททีมชาย 2 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 13 คน จาก 7 ประเทศ
กีฬามวยปล้ำในโอลิมปิกซ้อน 1906

การแข่งขันมวยปล้ำในโอลิมปิกซ้อน 1906 เป็นการแข่งขันกีฬามวยปล้ำในโอลิมปิกซ้อน 1906 ที่กรุงเอเธนส์ กรีซ ระหว่างวันที่ 25-28 เมษายน พ.ศ. 2449 ซึ่งการแข่งขันกีฬามวยปล้ำครั้งนี้มีการแข่งขันทั้งหมด 4 รายการ คือ ประเภททีมชาย 4 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 36 คน จาก 11 ประเทศ
ตำบลป่าแงะ

ตำบลป่าแงะ เป็นตำบลในอำเภอป่าแดด จังหวัดเชียงราย มีพื้นที่ 153 ตารางกิโลเมตร มีประชากรในปี พ.ศ. 2562 จำนวน 7,674 คน ประกอบด้วย 18 หมู่บ้าน ตำบลป่าแงะทั้งตำบลอยู่ภายใต้การปกครองของเทศบาลตำบลป่าแงะ
หมู่บ้าน.
ตำบลป่าแงะประกอบด้วย 18 หมู่บ้าน ได้แก่
มหาวิทยาลัยการจัดการแห่งสิงคโปร์

มหาวิทยาลัยการจัดการแห่งสิงคโปร์  เป็นมหาวิทยาลัยอิสระที่สามในประเทศสิงคโปร์ มหาวิทยาลัยนี้เปิดสอนหลักสูตรธุรกิจในวงกว้างตามรูปแบบของโรงเรียนธุรกิจวอร์ตัน
มหาวิทยาลัยการจัดการแห่งสิงคโปร์ได้รับการก่อตั้งขึ้นเมื่อวันที่ 29 กรกฎาคม ค.ศ. 2000 และตั้งอยู่ในย่านดาวน์ทาวน์ของสิงคโปร์ มหาวิทยาลัยนี้มีวิทยาเขตในเมืองที่มีนักศึกษาระดับปริญญาตรีและสูงกว่าปริญญาตรีลงทะเบียนเรียนรวมประมาณ 10,000 คน และประกอบด้วยหกพิทยาคารที่เปิดสอนระดับปริญญาตรี, ปริญญาโท และปริญญาเอก ในสาขาการบริหารธุรกิจ, การวิเคราะห์ธุรกิจ, บริการทางการเงิน, งานบัญชี, เศรษฐศาสตร์, การจัดการระบบสารสนเทศ, กฎหมาย และสังคมศาสตร์ มหาวิทยาลัยมีสถาบันวิจัยและศูนย์ความเป็นเลิศกว่า 30 แห่ง และการฝึกอบรมขององค์กรที่กำหนดเอง รวมถึงการเรียนรู้ตลอดชีวิตรายบุคคล ซึ่งมีให้ผ่านหลักสูตรวิชาชีพและการพัฒนาผู้บริหารของมหาวิทยาลัย มีให้ผ่านโปรแกรมมืออาชีพและผู้บริหารมหาวิทยาลัย และการฝึกอบรมขององค์กรที่กำหนดเอง รวมถึงการเรียนรู้ตลอดชีวิตแบบรายบุคคล ซึ่งมีให้ผ่านโครงการการพัฒนาวิชาชีพและการบริหารของมหาวิทยาลัย มหาวิทยาลัยการจัดการแห่งสิงคโปร์ได้รับการรับรองโดยเอเอซีเอสบี อินเตอร์เนชันแนล, อีควิส และเอเอ็มบีเอ
วันขึ้นปีใหม่อิสลาม

ปีใหม่อิสลาม ("เราะส์ อัซซะนะฮ์ อัลฮิจรียะฮ์") รู้จักกันในชื่อ ปีฮิจเราะฮ์ใหม่ หรือ ปีใหม่อาหรับ เป็นวันที่เป็นจุดเริ่มต้นของปีฮิจเราะฮ์ใหม่ และเป็นวันแรกของปฏิทินอิสลามที่สังเกตโดยมุสลิมในวันที่ 1 มุฮัรรอม ต้นยุคอ้างอิงของปีฮิจเราะฮ์อยู่ที่ ค.ศ. 622 ซึ่งเป็นปีที่ศาสดามุฮัมมัดกับผู้ติดตามอพยพจากมักกะฮ์ไปยังมะดีนะฮ์ ที่รู้จักกันในชื่อฮิจเราะห์ พิธีศาสนาทั้งหมด เช่น ละหมาด, ถือศีลอดในเดือนเราะมะฎอน, ฮัจญ์ และเทศกาลต่าง ๆ ถูกคำนวณตามปฏิทินอิสลาม
องค์กรอิสลามบางแห่งขึ้นเดือนใหม่ (และปีใหม่) โดยการดูดวงจันทร์ สถาบันและประเทศอิสลามส่วนใหญ่ เช่น ซาอุดีอาระเบีย ใช้การคำนวณทางดาราศาสตร์เพื่อกำหนดปฏิทินอิสลามในอนาคต บางครั้ง การคำนวณที่แตกต่างกันทำให้มีความแตกต่างระหว่างวันในแต่ประเทศ 1 หรือ 2 วัน เช่น ปฏิทิน "อุมมุลกุรอ" ที่ใช้ในประเทศซาอุดีอาระเบียถูกปรับปรุงหลายครั้ง การปรับปรุงครั้งล่าสุดถูกนำเสนอในปีฮ.ศ. 1423 (15 มีนาคม ค.ศ. 2002)
วันในปฏิทินอิสลามเริ่มขึ้นตอนพระอาทิตย์ตก ตัวอย่างเช่น 1 มุฮัรรอม ฮ.ศ. 1432 อยู่ในวันที่ 7 หรือ 8 ธันวาคม ค.ศ. 2010 ในปฏิทินทางการ (ขึ้นอยู่กับประเทศ) สำหรับปฏิทินที่ใช้วิธีส่องดู การเห็นจันทร์ดับตอนดวงอาทิตย์ตกของวันที่ 6 ธันวาคม หมายความว่า วันที่ 1 มุฮัรรอมอยู่ตั้งแต่ช่วงดวงอาทิตย์ตกของวันที่ 6 ธันวาคมถึงช่วงดวงอาทิตย์ตกของวันที่ 7 ธันวาคม ถ้าบริเวณนั้นไม่เห็นจันทร์ดับในวันที่ 6 ธันวาคม วันที่ 1 มุฮัรรอมอยู่ตั้งแต่ช่วงดวงอาทิตย์ตกของวันที่ 7 ธันวาคมถึงช่วงดวงอาทิตย์ตกของวันที่ 8 ธันวาคม
ฟุตบอลคนหูหนวกชิงแชมป์โลก

การแข่งขันฟุตบอลคนหูหนวกโลก  เป็นการแข่งขันฟุตบอลของผู้พิการคนหูหนวกระหว่างประเทศที่ยิ่งใหญ่ที่สุด จัดโดยสหพันธ์ฟุตบอลคนหูหนวกนานาชาติ (ดีฟ่า) ภายใต้การควบคุมของคณะกรรมการกีฬาคนหูหนวกสากล จัดขึ้นทุกๆ 4 ปี จัดขึ้นเป็นครั้งแรกในปี ค.ศ. 2008
ฮาร์ตไอซ์

ฮาร์ตไอซ์  เป็นอีพีลำดับที่ 2 โดยกลุ่มศิลปินชาวเกาหลีใต้-ญี่ปุ่นไอซ์วัน จากรายการการแข่งขัน "พรอดิวซ์โฟร์ตีเอต" เปิดตัววันที่ 1 เมษายน พ.ศ. 2562 โดยออฟเดอะเรคอร์ด แบ่งเป็น 2 รูปแบบ คือ "Violeta" และ "Sapphire" ประกอบด้วย 8 เพลง และมีเพลง "วิโอเลตตา" (Violeta) เป็นเพลงหลัก
การเปิดตัว.
มิวสิกวิดีโอ "วิโอเลตตา" เผยแพร่เมื่อวันที่ 1 เมษายน พ.ศ. 2562 ในเว็บไซต์ยูทูบ พร้อมกับการจำหน่ายซีดีและดิจิทัลดาวน์โหลดผ่านเว็บไซต์เพลงต่าง ๆ
ออฟเดอะเรคอร์ดเปิดตัววิดีโอพิเศษเพื่อฉลองการดูครบ 40 ล้านครั้งสำหรับมิวสิกวิดีโอ "Violeta"
การโปรโมต.
การแสดง "Heart To" จัดขึ้นที่ Blue Square ในวันเดียวกันกับการปล่อยอัลบั้ม ซึ่งไอซ์วันทำการแสดงเพลงจากอีพีเป็นครั้งแรก ถ่ายทอดสดผ่านทางเอ็มเน็ตและช่องยูทูบสโตนมิวสิก และได้บันทึกรายการไว้สำหรับรายการวาไรตี้ "ไอดอลรูม" และเผยแพร่ทาง JTBC เมื่อวันที่ 2 เมษายน พ.ศ. 2562
การวางจำหน่าย.
เมื่อวันที่ 29 มีนาคม พ.ศ. 2562 ออฟเดอะเรคอร์ดรายงานว่ายอดสั่งซื้อล่วงหน้าสำหรับ "ฮาร์ตไอซ์" มียอดขายเกิน 200,000 ชุด อีพีขายได้ 132,109 ชุดในสัปดาห์แรก สร้างสถิติใหม่สำหรับยอดขายสูงสุดของเกิร์ลกรุ๊ปในสัปดาห์แรกของการวางจำหน่ายในเวลานั้น และฮาร์ตไอซ์ก็ติดอันดับทั้งในแกออนชาร์ตอัลบั้ม และออริคอนชาร์ตอัลบั้มต่างประเทศ
ชาร์ต.
<templatestyles src="Col-begin/styles.css"/>
วลาดิมีร์ สตอยกอวิช

วลาดิมีร์ สตอยกอวิช (เกิดวันที่ 28 กรกฎาคม ค.ศ. 1983) เป็นนักฟุตบอลชาวเซอร์เบียที่เล่นในตำแหน่งผู้รักษาประตูให้กับพาร์ทีซานและทีมชาติเซอร์เบีย เขาเคยเล่นให้กับทั้งสองสโมสรยักษ์ใหญ่แห่งเซอร์เบียนซูเปอร์ลีกา ได้แก่ เรดสตาร์ เบลเกรด และพาร์ทีซาน นอกจากนี้ ยังเคยเล่นให้กับสปอร์ติงในปรีไมราลีกา
สตอยกอวิชเป็นหนึ่งในผู้รักษาประตูที่ทำประตูได้ โดยในวันที่ 11 สิงหาคม ค.ศ. 2012 เขาทำประตูจากจุดโทษในนัดแรกของเซอร์เบียนซูเปอร์ลีกาฤดูกาล 2012–13 นัดที่เปิดบ้านเอาชนะ บีเอสเค บาร์ชา 7–0
สตอยกอวิชลงเล่นให้กับทีมชาติเซอร์เบียทั้งสิ้น 84 นัด และเป็นส่วนหนึ่งของทีมชาติในการแข่งขันฟุตบอลโลกสามครั้งและโอลิมปิกฤดูร้อน 2008 
เกียรติประวัติ.
เรดสตาร์
สปอร์ติง
พาร์ทีซาน
Maccabi Haifa
เซอร์เบียและมอนเตเนโกร รุ่นอายุไม่เกิน 21 ปี
รางวัลส่วนตัว
ดุชกอ ตอชิช

ดุชกอ ตอชิช (เกิดวันที่ 19 มกราคม ค.ศ. 1985) เป็นนักฟุตบอลชาวเซอร์เบียที่เล่นในตำแหน่งกองหลังให้กับกวางโจวอาร์แอนด์เอฟในไชนีสซูเปอร์ลีกและทีมชาติเซอร์เบีย
ทีมชาติ.
ตอชิชลงเล่นให้กับทีมชาติชุดใหญ่ครั้งแรกในนัดกระชับมิตรที่เสมอกับนอร์เวย์ 1–1 เมื่อวันที่ 15 พฤศจิกายน ค.ศ. 2006
ในเดือนมิถุนายน ค.ศ. 2018 ผู้จัดการทีมชาติเซอร์เบียเรียกตอชิชติดทีมชาติในการแข่งขันฟุตบอลโลก 2018 เขาได้ลงเล่นสองนัด ได้แก่ นัดที่พบกับคอสตาริกา และสวิตเซอร์แลนด์
ชีวิตส่วนตัว.
ตอชิชเกิดที่เซรนยานิน และเติบโตที่หมู่บ้านออร์ลอวัตซึ่งเป็นหมู่บ้านขนาดเล็กใกล้กับเมืองที่เขาเกิด เขามีปู่ย่าเป็นคนเดียวกันกับของซอรัน ตอชิช ซึ่งเป็นนักฟุตบอลอาชีพเช่นกัน ดุชกอ ตอชิช สมรสกับนักร้องเพลงป็อปชาวเซอร์เบียซื่อ เยเลนา การ์ลือซา ในเดือนมิถุนายน ค.ศ. 2008 และมีลูกสาวสองคน
รายชื่อบุคคลสำคัญจากมหาวิทยาลัยมหาสารคาม

ศิษย์เก่าคนสำคัญจากมหาวิทยาลัยมหาสารคาม ตั้งแต่สมัยก่อตั้ง ”วิทยาลัยวิชาการศึกษามหาสารคาม” ยกฐานะเป็น ”มหาวิทยาลัยศรีนครินทรวิโรฒ วิทยาเขตมหาสารคาม” หรือ มศว มหาสารคาม จนกระทั่งแยกตัวออกเอกเทศเป็น ”มหาวิทยาลัยมหาสารคาม” หรือ มมส สร้างบุคลากรของประเทศออกมารับใช้สังคมมากมาย มากว่า 50 ปี มีศิษย์เก่าหลากหลายสาขาอาชีพ ตั้งแต่บุคคลสำคัญด้านต่าง ๆ เช่น นักการศึกษา นักการเมือง นักวิชาการ นักกีฬา ศิลปินดารา นักแสดง ผู้กำกับภาพยนตร์ นักสื่อสารมวลชน บรรณาธิการ ผู้บริหารรัฐวิสาหกิจ ผู้บริหารบริษัทเอกชน ข้าราชการและคณาจารย์ มีรายนามดังต่อไปนี้
<templatestyles src="Hlist/styles.css"/>
บาซารับที่ 1 แห่งวอเลเคีย

บาซารับที่ 1  หรือที่รู้จักกันในพระนาม บาซารับผู้ก่อตั้ง (ประมาณ ค.ศ. 1270 – 1351/1352) ทรงเป็นเจ้า (voivode) และผู้ปกครองอย่างอิสระพระองค์แรกของวอเลเคีย ซึ่งมีพระชนม์ชีพอยู่ในช่วงต้นคริสต์ศตวรรษที่ 14 รายละเอียดเกี่ยวกับการใช้ชีวิตของพระองค์ไม่เป็นที่แน่ชัด แม้ว่าพระนามของพระองค์จะมีที่มาจากภาษาตุรกี แต่หลักฐานชี้ชัดว่าพระองค์ทรงเป็นชาววลาก บาซารับขึ้นมามีอำนาจในวอเลเคียช่วงก่อนปี ค.ศ. 1324 โดยสภาวการณ์การขึ้นครองราชย์ของพระองค์ก็ไม่แน่นอน โดยมี 2 ทฤษฎีคือ พระองค์ขึ้นครองราชย์ต่อจากตอกอเมร์ซึ่งเป็นพระบิดาของพระองค์ หรือต่อจากผู้ก่อตั้งวอเลเคียในตำนานอย่างราดูเนกรู
คดีระหว่างนิการากัวกับสหรัฐ

คดีระหว่างสาธารณรัฐนิการากัวกับสหรัฐอเมริกา (ค.ศ. 1986) เป็นคดีซึ่งศาลยุติธรรมระหว่างประเทศวินิจฉัยว่าสหรัฐละเมิดกฎหมายระหว่างประเทศโดยการสนับสนุนกลุ่มคอนทราสให้เป็นกบฏต่อพรรคแซนดินิสตาและโดยการวางทุ่นระเบิดที่ท่าเรือของนิการากัว
ศาลได้ลงมติและออกคำวินิจฉัยถึงที่สุด 15 ฉบับซึ่งตัดสินให้นิการากัวชนะคดี และให้สหรัฐจ่ายค่าปฏิกรรมแก่นิการากัว ศาลระบุในคำวินิจฉัยว่า สหรัฐ "ละเมิดพันธกรณีของตนตามกฎหมายจารีตประเพณีระหว่างประเทศที่จะต้องไม่ใช้กำลังกับรัฐอื่น" "ไม่ก้าวก่ายกิจการของรัฐอื่น" "ไม่ละเมิดอำนาจอธิปไตยของรัฐอื่น" "ไม่ขัดขวางการค้าทางทะเลที่ดำเนินไปอย่างสงบ" และสหรัฐยัง "ละเมิดพันธกรณีของตนตามข้อ 19 ของสนธิสัญญาทางไมตรี การค้า และการเดินเรือระหว่างคู่กรณี ดังลงนามกันไว้ที่มานากัวเมื่อวันที่ 21 มกราคม ค.ศ. 1956" อย่างไรก็ดี ในคำแถลงฉบับที่ 9 ศาลระบุว่า แม้สหรัฐจะส่งเสริมให้กลุ่มคอนทราสละเมิดสิทธิมนุษยชนผ่านหนังสือคู่มือที่ชื่อ "ปฏิบัติการจิตวิทยาในการสงครามกองโจร" แต่ยังไม่อาจถือได้ว่าการละเมิดสิทธิมนุษยชนดังกล่าวมีต้นเหตุมาจากสหรัฐ
สหรัฐไม่เข้าร่วมกระบวนพิจารณาโดยให้เหตุผลว่าศาลไม่มีเขตอำนาจที่จะไต่สวนคดี สหรัฐยังขัดขวางมิให้คณะมนตรีความมั่นคงแห่งสหประชาชาติบังคับคดีตามคำพิพากษา ฉะนั้นนิการากัวจึงยังไม่ได้รับค่าชดเชยใด ๆ ในความเป็นจริง
แหลมอีวัน อาแลกซันเดอร์

แหลมอีวัน อาแลกซันเดอร์  เป็นส่วนของแผ่นดินขนาดเล็กที่ยื่นออกไปในทะเลทางชายฝั่งตอนใต้ของเกาะเนลสันในหมู่เกาะเชตแลนด์ใต้ ทวีปแอนตาร์กติกา ซึ่งเป็นพื้นที่ส่วนตะวันออกของทางเข้าสู่อ่าวบอนอนียา และพื้นที่ส่วนตะวันตกของทางเข้าสู่อ่าวอ่าวตูอีดา
ต้อย หมวกแดง

สุรชัย ไกรวาปี หรือชื่อในวงการ ต้อย หมวกแดง เป็นนักร้องลูกทุ่งชาวไทยที่เคยมีชื่อเสียงมาจากเพลง "อย่าขอหมอลำ" เขาเคยเป็นศิลปินสังกัดอาร์สยาม ปัจจุบันเป็นศิลปินอิสระ
ประวัติ.
สุรชัย เกิดเมื่อวันที่ 9 พฤศจิกายน พ.ศ. 2509 ภูมิลำเนา ที่จังหวัดอุดรธานี บิดารับราชการครู เกษียณแล้ว มารดาเป็นแม่บ้าน และเขายังมีพี่น้องร่วมบิดามารดาอีก 2 คน 
ชีวิตส่วนตัวสมรสกับแสงดาว ไกรวาปี มีบุตรสาว 1 คน
วงการเพลง.
เขาเคยเป็นมือคีย์บอร์ดของวงนากา มา 6 ปี มีผลงานร่วมกับวงดนตรี 2 ชุด ก่อนที่เขาจะมาเป็นศิลปินสังกัดอาร์สยาม และเป็นศิลปินเดี่ยว ในปี พ.ศ. 2547 ได้ออกผลงานชุด "หมอร็อค หมอลำ" ซึ่งมีเพลง "อย่าขอหมอลำ" เป็นเพลงแนวหมอลำจังหวะลำเต้ยผสมผสานกับเพลงร็อกและฮิปฮอป ซึ่งเป็นความแปลกใหม่ของวงการเพลงหมอลำ ส่งผลทำให้เพลงนี้สร้างชื่อเสียงแก่ตัวเขาเป็นอย่างมาก
ชื่อ ต้อย คือชื่อเล่นของเขา ส่วน หมวกแดง มาจ่กการที่เขาชอบใส่หมวกสีแดงขณะเล่นดนตรีในผับ ตึงเป็นที่มาของชื่อในวงการคือ ต้อย หมวกแดง
ผลงานเพลง.
สังกัดค่าย อาร์สยาม.
เพลงประกอบละคร ลูกระนาด (2550).
อัลบั้ม อาร์สยาม 5 ปีทอง พี่น้องร้องเพลงรัก (พ.ศ. 2550).
เป็นอัลบั้มที่ค่ายอาร์สยามครบรอบ 5 ปีและอัลบั้มเป็นเพลงที่รวมนักร้องอาร์สยามร้องคู่กัน มีทั้งหมด 2 ชุด ต้อยอยู่ชุดที่ 1
พงษ์พันธุ์ วงษ์สุวรรณ

พงษ์พันธุ์ วงษ์สุวรรณ (10 มกราคม พ.ศ. 2494 – 4 กุมภาพันธ์ พ.ศ. 2555) ชื่อเล่น ก๊อก เป็นที่รู้จักในชื่อ โค้ชก๊อก อดีตหัวหน้าผู้ฝึกสอนของ สโมสรฟุตบอลทีโอที เขาพาทีมคว้าแชมป์ ไทยลีกดิวิชั่น 1 ในปี พ.ศ. 2546 และแชมป์ โปรวินเชียลลีก ในปี พ.ศ. 2549 ในฤดูกาล 2553 เขาเป็นผู้อำนวยการฝ่ายเทคนิคของ สโมสรฟุตบอลอาร์มี่ ยูไนเต็ด เขาเป็นน้องชายของ บิ๊กป้อม พลเอก ประวิตร วงษ์สุวรรณ หัวหน้าพรรคพลังประชารัฐ อดีตรองนายกรัฐมนตรี อดีตรัฐมนตรีว่าการกระทรวงกลาโหม และอดีตผู้บัญชาการทหารบก และ พลตำรวจเอก พัชรวาท วงษ์สุวรรณ รองนายกรัฐมนตรี อดีตผู้บัญชาการตำรวจแห่งชาติ มีฝาแฝดได้แก่ นายพันธุ์พงษ์ วงษ์สุวรรณ อดีตข้าราชการรัฐสภาฝ่ายการเมือง ตําแหน่งที่ปรึกษารองประธานสภานิติบัญญัติแห่งชาติคนที่ 2 
นายพงษ์พันธุ์ สมรสกับนางพิมพ์วิมล วงษ์สุวรรณ กรรมการ บริษัท โทรคมนาคมแห่งชาติ จำกัด
เขาเสียชีวิตเมื่อวันที่ 4 กุมภาพันธ์ พ.ศ. 2555
ชิเงรุ โยชิดะ

ชิเงรุ โยชิดะ  เป็นนักการทูตและนักการเมืองชาวญี่ปุ่นผู้ทำหน้าที่เป็นนายกรัฐมนตรีญี่ปุ่นตั้งแต่ปี ค.ศ. 1946 ถึง ค.ศ. 1947 และ ค.ศ. 1948 ถึง ค.ศ. 1954 พระอัยกาฝ่ายพระชนนีใน เจ้าหญิงโนบูโกะ พระชายาในเจ้าชายโทโมฮิโตะ
แอแลนาแห่งบัลแกเรีย

จักรพรรดินีแอแลนาแห่งบัลแกเรีย (ประมาณ ค.ศ. 1315 – 1374) ทรงเป็นเจ้าหญิงจากจักรวรรดิบัลแกเรียที่ 2 พระราชธิดาในสรัตซีมีร์ผู้ใช้อำนาจเด็ดขาดแห่งเกรินและเจ้าหญิงแกรัตซา แปตริตซา พระกนิษฐาในพระเจ้าซาร์อีวัน อาแลกซันเดอร์แห่งบัลแกเรีย โดยพระองค์อภิเษกสมรสกับพระมหากษัตริย์และในเวลาต่อมาพระจักรพรรดิแห่งเซอร์เบียสแตฟัน ดูชัน (ครองราชย์ ค.ศ. 1331 – 1355)
แตออดอซีย์แห่งเตอร์นอวอ

นักบุญแตออดอซีย์แห่งเตอร์นอวอ ("Teodosiy Tarnovski") (เสียชีวิต 1363) เป็นนักบวชระดับสูงชาวบัลแกเรียในช่วงคริสต์ศตวรรษที่ 14 และมีส่วนสำคัญในการก่อตั้งและเผยแพร่แนวคิดเฮซิแคซึมในจักรวรรดิบัลแกเรียที่ 2 นักบุญแตออดอซีย์เป็นลูกศิษย์ของเกรกอรีแห่งไซนาย นักบุญแตออดอซีย์มีส่วนในการก่อตั้งอารามกีลีฟาแรวอและโรงเรียน ซึ่งตั้งอยู่ใกล้กับเมืองหลวงของบัลแกเรียในขณะนั้นอย่างแวลีโกเตอร์โนโว นอกจากนี้นักบุญแตออดอซีย์ยังมีส่วนสำคัญในการวิพากษ์วิจารณ์และตำหนิลัทธินอกรีตต่างๆ ในรัชสมัยของพระเจ้าซาร์อีวัน อาแลกซันเดอร์แห่งบัลแกเรีย
ยานรบสะเทินน้ำสะเทินบกแบบ 05

ยานรบสะเทินน้ำสะเทินบกแบบ 05  เป็นตระกูลยานรบหุ้มเกราะสายพานสะเทินน้ำสะเทินบกซึ่งได้รับการพัฒนาโดยนอริงโก สำหรับเหล่านาวิกโยธินกองทัพเรือ กองทัพปลดปล่อยประชาชน ซึ่งประกอบด้วยสองรุ่นรบหลัก ได้แก่ แซดบีดี-05 (ZBD-05) ทีเป็นรถรบทหารราบ และแซดทีดี-05 (ZTD-05) ที่เป็นยานเกราะจู่โจม รวมถึงสองรุ่นที่สนับสนุนบนพื้นฐานของแซดบีดี-05 ยานรบสะเทินน้ำสะเทินบกแบบ 05 สามารถปล่อยตัวได้ในทะเลจากเรือยกพลขึ้นบกจู่โจมเหนือเส้นขอบฟ้า และมีคุณสมบัติเรือเร็วขนาดเล็กที่วิ่งตามผิวน้ำ ซึ่งเป็นแนวคิดการออกแบบที่ได้รับการเปรียบเทียบกับโครงการยานรบนอกประเทศ (EFV) ของสหรัฐที่ถูกยกเลิก
ในฐานะที่เป็นยานรบสะเทินน้ำสะเทินบกโดยเฉพาะ แบบ 05 มีเป้าหมายเพื่อมอบความสามารถในการสะเทินน้ำสะเทินบกที่ไม่เหมือนใครซึ่งจะเน้นไปที่ปฏิบัติการยกพลขึ้นบกอย่างรวดเร็ว รุ่นยานเกราะจู่โจมแซดทีดี-05 มาแทนที่รถถังสะเทินน้ำสะเทินบกแบบ 63เอ ที่ล้าสมัยซึ่งเปิดตัวในปลายคริสต์ทศวรรษ 1990
การพัฒนา.
ยานรบสะเทินน้ำสะเทินบกแบบ 05 ใช้ทรงเรือแบบแล่นแฉลบที่ขับเคลื่อนโดยสองวอเตอร์เจ็ตที่มีความเร็วในการเดินทางมากกว่ารถหุ้มเกราะสะเทินน้ำสะเทินบกใด ๆ ในปัจจุบันในเหล่านาวิกโยธินของกองทัพปลดปล่อยประชาชน ซึ่งเป็นการปรับปรุงที่มากกว่ายานพาหนะประเภทเดียวกันดังเช่นยานรบสะเทินน้ำสะเทินบกเอเอวี7เอ1 (AAV)
รถคันนี้ได้รับการออกแบบให้มีหัวเรือแบบไฮดรอลิกพร้อมบานพับปิดท้าย ซึ่งออกแบบมาเพื่อช่วยให้ตัวถังแล่นข้ามผิวน้ำ เมื่อเปิดใช้งานหัวเรือและบานพับปิดท้าย จะสร้างพื้นผิวปรับให้เรียบกับด้านล่างของตัวถัง ทำให้รถวิ่งเร็วขึ้นเนื่องจากแรงต้านอุทกพลศาสตร์บนตัวถังรถลดลง แซดบีดี2000 มีตัวถังแบนราบเหมือนเรือ โดยมีล้อถนนแบบพับเก็บได้ 6 ล้อในแต่ละข้าง และลูกกลิ้งหน้า/หลัง ป้อมปืนแบบเชื่อมติดตั้งอยู่ตรงกลางของตัวถัง โดยมีชุดจ่ายกำลังที่ด้านหน้าและห้องโดยสารที่ด้านหลัง
ยานพาหนะแซดบีดี05 ได้ปรากฏในการสวนสนาม ค.ศ. 2009 และ 2015 ซึ่งมีหัวหน้านักออกแบบคือเฉิน เผิงเฟย จากกลุ่มนอริงโก
ลูกา มิลิวอเยวิช

ลูกา มิลิวอเยวิช (เกิดวันที่ 7 เมษายน ค.ศ. 1991) เป็นนักฟุตบอลชาวเซอร์เบียที่เล่นในตำแหน่งกองกลางและเป็นกัปตันของชะบาบอัลอะฮ์ลีในยูเออีโปรลีก เขายังเล่นให้กับทีมชาติเซอร์เบีย
เขาเริ่มต้นอาชีพกับรัดนิชกีครากูเยวัตส์ ต่อมาได้เล่นให้กับสโมสรรัด ก่อนที่จะเซ็นสัญญากับเรดสตาร์ เบลเกรดในเดือนมกราคม ค.ศ. 2012 ต่อมาเขาคว้าแชมป์เบลเจียนโปรลีกกับอันเดอร์เลคต์ และคว้าแชมป์ซูเปอร์ลีกกรีซสองสมัยกับโอลิมเบียโกส ก่อนที่จะย้ายไปคริสตัลพาเลซด้วยค่าตัว 16 ล้านยูโรในเดือนมกราคม ค.ศ. 2017
มิลิวอเยวิชลงเล่นให้กับทีมชาติเซอร์เบียครั้งแรกใน ค.ศ. 2012 และเป็นส่วนหนึ่งของทีมชาติในฟุตบอลโลก 2018
อูร็อช สปายิช

อูร็อช สปายิช (เกิดวันที่ 13 กุมภาพันธ์ ค.ศ. 1993) เป็นนักฟุตบอลชาวเซอร์เบียที่เล่นในตำแหน่งกองหลังให้กับครัสโนดาร์ในรัสเซีย
สปายิชลงเล่นระดับอาชีพครั้งแรกให้กับเรดสตาร์ เบลเกรดเมื่อวันที่ 27 ตุลาคม ค.ศ. 2010 ในรายการเซอร์เบียนคัพนัดที่พบบอรักชาชัก ในฤดูกาลสุดท้ายของเขากับเรดสตาร์ เขาลงเล่นทั้งหมด 16 นัด จนได้รับการชื่นชมว่าเป็นผู้เล่นที่มีคุณภาพอันโดดเด่น ต่อมาในวันที่เดือนพฤษภาคม ค.ศ. 2013 เขาย้ายไปตูลูซในฝรั่งเศสด้วยค่าตัว 1.5 ล้านยูโร ต่อมาในเดือนสิงหาคม ค.ศ. 2016 เขาถูกปล่อยยืมตัวให้กับอันเดอร์เลคต์ในเนเธอร์แลนด์เป็นระยะเวลาหนึ่งฤดูกาล ซึ่งเขาทีมคว้าแชมป์เบลเจียนซูเปอร์คัพใน ค.ศ. 2017 ต่อมาในเดือนพฤษภาคม ค.ศ. 2018 เขาเซ็นสัญญาระยะยาว 5 ปีกับครัสโนดาร์ในรัสเซียนพรีเมียร์ลีก
สปายิชลงเล่นให้กับทีมชาติรุ่นอายุไม่เกิน 21 ปีครั้งแรกในนัดกระชับมิตรที่พบกับอิสราเอลในเดือนกุมภาพันธ์ ค.ศ. 2013 ต่อมาเขาได้ลงเล่นให้กับทีมชาติเซอร์เบียครั้งแรกเมื่อวันที่ 4 กันยายน ค.ศ. 2015 ในฟุตบอลชิงแชมป์แห่งชาติยุโรป 2016 รอบคัดเลือก นัดที่เอาชนะอาร์มีเนีย 2–0 ในเดือนมิถุนายน ค.ศ. 2018 เขามีชื่อติดทีมชาติในการแข่งขันฟุตบอลโลก 2018 อย่างไรก็ตาม เขาไม่ได้ลงเล่นในรายการนั้นเลย
เปรดราก รายกอวิช

เปรดราก รายกอวิช (เกิดวันที่ 31 ตุลาคม ค.ศ. 1995) เป็นนักฟุตบอลชาวเซอร์เบีย ปัจจุบันลงเล่นในตำแหน่งผู้รักษาประตู ให้กับมายอร์กา สโมสรในลาลิกา และทีมชาติเซอร์เบีย
รายกอวิชเกิดที่เมืองเนกอติน และในวัย 7 ปี ได้เริ่มฝึกซ้อมฟุตบอลกับพ่อของเขาอย่างซาซา อดีตผู้รักษาประตูของไฮดูกเวลย์กอ เขาเติบโตในบ้านเกิดจนกระทั่งใน ค.ศ. 2009 ได้ย้ายไปร่วมทีมยากอดีนา เขาได้เล่นให้ทีมเยาวชนของสโมสรเป็นเวลาสี่ปี และเลื่อนขึ้นมาสู่ทีมชุดใหญ่ในฤดูกาล 2011–12 ต่อมาเขาเซ็นสัญญา 4 ปีกับเรดสตาร์ เบลเกรด ในวันที่ 28 สิงหาคม ค.ศ. 2013 ซึ่งในฤดูกาลแรกกับสโมสร เขาเลือกสวมเสื้อหมายเลข 95 เพื่อสื่อถึงปีที่เขาเกิด ต่อมาในวันที่ 29 สิงหาคม ค.ศ. 2015 เขาเซ็นสัญญา 5 ปีกับมัคคาบีเทลอาวีฟด้วยค่าตัว 3 ล้านยูโร และในวันที่ 23 กรกฎาคม ค.ศ. 2019 เขาเซ็นสัญญา 4 ปีกับสตาดเดอแร็งส์ด้วยค่าตัว 3 ล้านยูโร
รายกอวิชถูกเรียกติดเซอร์เบียภายใต้การคุมทีมของซีนิซา มิฮายลอวิช และได้ลงเล่นให้กับทีมชาติชุดใหญ่ครั้งแรกเมื่อวันที่ 7 สิงหาคม ค.ศ. 2013 ในนัดที่พบกับโคลอมเบีย ในเดือนมิถุนายน ค.ศ. 2018 เขามีชื่อติดทีมชาติในการแข่งขันฟุตบอลโลก 2018 แต่ก็ไม่ได้ลงเล่นในรายการนั้นเลยเพราะต้องตกเป็นตัวสำรองของวลาดิมีร์ สตอยคอวิช
เกียรติประวัติ.
สโมสร.
ยากอดีนา
เรดสตาร์ เบลเกรด
มัคคาบีเทลอาวีฟ
ทีมชาติ.
เซอร์เบีย
พระเจ้าสแตฟัน อูรอชที่ 4 แห่งเซอร์เบีย

พระเจ้าสแตฟัน อูรอชที่ 4 ดูชัน ([stêfaːn ûroʃ tʃětʋr̩ːtiː dǔʃan]) หรือเป็นที่รู้จักในพระนาม ดูชันผู้ยิ่งใหญ่ (/ "Dušan Silni"; 26 กรกฎาคม 1308 – 20 ธันวาคม 1355) เป็นพระมหากษัตริย์แห่งจักรวรรดิเซอร์เบีย ตั้งแต่วันที่ 8 กันยายน 1331 และเป็นจักรพรรดิ (พระเจ้าซาร์) แห่งชาวเซิร์บและกรีก ตั้งแต่ 16 กรกฎาคม 1346 จนกระทั่งสวรรคต พระเจ้าสแตฟัน อูรอชที่ 4 ดูชันพิชิตดินแดนส่วนใหญ่ของยุโรปตะวันออกเฉียงใต้ ส่งผลให้พระองค์เป็นผู้ปกครองที่เข้มแข็งที่สุดในยุคสมัยนั้น รัชสมัยของพระเจ้าสแตฟัน อูรอชที่ 4 ดูชัน เซอร์เบียเป็นมหาอำนาจในคาบสมุทรบอลข่าน พระองค์สวรรคตในปี ค.ศ. 1355 และการสวรรคตของพระองค์ถือได้ว่าเป็นการสิ้นสุดการต่อต้านการขยายอำนาจของจักรวรรดิออตโตมันและความเสื่อมลงของศาสนาคริสต์นิกายอีสเทิร์นออร์ทอดอกซ์ในภูมิภาค
ตาชโฮเต็ลส์

ตาช โฮเต็ลส์ (Taj Hotels) เป็นเครือโรงแรมหรูและบริษัทย่อยของอินเดียนโฮเต็ลส์คอมปานีลิมิเต็ด มีสำนักงานใหญ่ตั้งอยู่ที่เอ็กซ์เพรสส์ทาวเวอร์ (Express Towers) ในย่านนรีมันพอยต์ (Nariman Point) ในมุมไบ บริษัทก่อตั้งตามกฎหมายโดยผู้ก่อตั้งของเครือทาทา ชามเสตจี ตาตา ในปี 1903 บริษัทประกอบด้วยพนักงาน 20,000 คนในปี 2010.
ในปี 2018 บริษัทมีโรงแรมและโรงแรม-รีสอร์ตภายใต้การดูแลทั้งหมด 100 แห่ง จำนวนนี้ 84 แห่งอยู่ในประเทศอินเดีย และอีก 16 แห่งในต่างประเทศทั้งใน ภูฏาน, มาเลเซีย, มัลดีฟส์, เนปาล, แอฟริกาใต้, ศรีลังกา, สหรัฐอาหรับเอมิเรตส์, สหราชอาณาจักร, สหรัฐอเมริกา และ แซมเบีย
ประวัติ.
จามเสตจี ตาตา ผู้ก่อตั้งทาทากรุ๊ป ได้เปิดโรงแรมตาชมหัลพาเลซ ในมุมไบขึ้นเมื่อวันที่ 16 ธันวาคม 1903 เป็นโรงแรมแรกของเครือตาช มีเหตุการณ์เรื่องเล่ามากมายเกี่ยวกับสาเหตุที่ตาตาเลือกสร้างโรงแรม หนึ่งในเรื่องเล่านั้นมาจากหลังเหตุการณ์การเลือกปฏิบัติทางชนชาติที่วัตสันส์โฮเต็ล มุมไบ ซึ่งตาตาถูกปฏิเสธการเข้าพักโรงแรมโดยระบุว่าอนุญาตให้เฉพาะชาวตะวันตกเข้าพักได้เท่านั้น เขาจึงตัดสินใจมาเปิดโรงแรมของตนเอง โรงแรมที่เปิดต้อนรับเฉพาะแขกชาวตะวันตกนั้นพบได้ทั่วไปในอินเดียสมัยนั้น อย่างไรก็ตามได้มีอีกกระแสหนึ่งระบุว่าตาตาได้ตัดสินใจเปิดโรงแรมเมื่อเพื่อนของเขาแสดงความรังเกียจต่อโรงแรมซึ่งมีในบอมเบย์ (มุมไบในปัจจุบัน) ในยุคนั้น กระนั้น เหตุผลการเปิดโรงแรมของตาตาที่ฟังดูเป็นเหตุเป็นผลที่สุดนั้นมาจากคำบอกเล่าของ Lovat Fraser เพื่อนสนิทของตาตาซึ่งระบุว่า ตาตาเองไม่ได้มีความต้องการที่จะมีโรงแรมของตนเองแต่อย่างใด แต่เขาต้องการที่จะดึงดูดผู้คนเข้ามาสู่อินเดียและอยากพัฒนาเมืองบอมเบย์ เป็นที่เล่าขานว่าตาตาได้เดินทางไปยังสถานที่อย่างลอนดอน ปารีส เบอร์ลิน และ Düsseldorf เพื่อจัดหาวัสดุ ฝานศิลปะ เฟอร์นิเจอร์ และของตกแต่งสำหรับโรงแรมของเขา
เมื่อปี 1974 ตาชกรุ๊ปได้เปิดตัวรีสอร์ทนานาชาติชายทะเลระดับห้าดาวหรูหราแห่งแรกในประเทศอินเดีย ภายใต้ชื่อ ฟอร์ตอะเกาดาบีชรีสอร์ท (Fort Aguada Beach Resort) ในรัฐกัว เช่นเดียวกันในทศวรรษ 1970s ตาชกรุ๊ปได้เริ่มเปิดโรงแรมในเมืองอย่างโรงแรมห้าดาว Taj Coromandel ในเมืองเจนไนเมื่อปี 1974, โรงแรมธุรกิจในมุมไบเมื่อปี 1977 และ ทัชโฮเตลเดลีในเดลีเมื่อปี 1978
นับตั้งแต่คริสต์ทศวรรษ 1970 ตาชกรุ๊ปได้มีการแปลงวังต่าง ๆ เป็นโรงแรมที่พัก วังแรกที่ตาชกรุ๊ปได้เข้าไปแปลงเป็นโรงแรมคือ วังทะเลสาบในอุทัยปุระ เมื่อปี 1971 ในปัจจุบันได้มีวังต่าง ๆ ที่ตาชกรุ๊ปบริหารทั้งหมดหรือบางส่วนเป็นโรงแรมหรู เช่น วังรามบาฆ ในชัยปุระ, วังอุเมดภวัน ในโชธปุระ, วังฟาลากนูมาในไฮเดอราบาด เป็นต้น
ในปี 1980 ตาขกรุ๊ปได้เปิดโรงแรมนอกอินเดียแห่งแรก คือ Taj Sheba Hotel ในเมือง Sana'a ประเทศเยเมน ตามด้วยในปลายทศวรรษ 1980s ได้เข้าซื้อโรงแรมเซนต์เจมส์คอร์ทโฮเทล (St. James' Court Hotel) ที่ซึ่งปัจจุบันคือส่วนหนึ่งของทัช 51 บัคกิงแฮมเกกสวีทส์แอนด์เรสซิเดนเซสแอนด์เซนต์เจมส์คอร์ท โรงแรมโดยตาช (Taj 51 Buckingham Gate Suites and Residences and St. James' Court, A Taj Hotel) ในลอนดอน สหราชอาณาจักร
ตาชกรุ๊ปมีโรวแรมในเครือ 10 แห่งที่เป็นสมาชิกของ Leading Hotels of the World
หนังสือเพลงสวดสดุดีโซเฟีย

หนังสือเพลงสวดสดุดีโซเฟีย ("Sofiyski pesnivets") หรือเป็นที่รู้จักในชื่อ หนังสือเพลงสวดสดุดีอีวัน อาแลกซันเดอร์ หรือ หนังสือเพลงสวดสดุดีกุกแลน เป็นหนังสือเพลงสวดสดุดีตัวเขียนสีวิจิตรของบัลแกเรียในช่วงศตวรรษที่ 14 ซึ่งหนังสือเพลงสวดสดุดีนี้เป็นของพระบรมวงศานุวงศ์พระเจ้าซาร์อีวัน อาแลกซันเดอร์แห่งบัลแกเรีย
พีแยร์-เอมิล ฮอยปีแยร์

พีแยร์-เอมิล คอร์ต ฮอยปีแยร์ (เกิด 5 สิงหาคม ค.ศ. 1995) เป็นนักฟุตบอลชาวเดนมาร์ก ปัจจุบันเล่นในตำแหน่งกองกลางให้กับมาร์แซย์และทีมชาติเดนมาร์ก
ฮอยปีแยร์เคยเป็นนักฟุตบอลเยาวชนของปีโก สกียอล, โคเปนเฮเกน และเปรินปือ ก่อนที่จะเข้าร่วมกับไบเอิร์นมิวนิกในปี ค.ศ. 2012 เขาลงเล่นครั้งแรกในฐานะทีมชุดใหญ่ของทีมสำรองในปีเดียวกัน และได้ลงเล่นครั้งแรกกับทีมชุดใหญ่ในเดือนเมษายน 2013 เป็นนักฟุตบอลที่ลงเล่นในบุนเดิสลีกาด้วยอายุน้อยที่สุด ณ เวลานั้น ด้วยอายุเพียง 17 ปี เขาลงเล่นให้กับทีม 25 นัด และชนะการแข่งขันทั้งในประเทศและต่างประเทศ รวมถึงการปล่อยยืมให้กับเอาคส์บวร์ค และชัลเคอ 04 ต่อมาในปี 2016 ฮอยปีแยร์เซ็นสัญญากับเซาแทมป์ตัน เป็นระยะเวลา 5 ปี ด้วยค่าตัว 12.8 ล้านปอนด์หลังจากเขาลงเล่น 130 นัดให้กับทีมนักบุญ เขาได้ย้ายเข้าร่วมทีม ทอตนัมฮอตสเปอร์ ในปี ค.ศ. 2020 ด้วยราคา 15 ล้านยูโร
ฮอยปีแยร์ยังเคยลงเล่นให้กับทีมชาติชุดเยาวชนตั้งแต่รุ่นอายุไม่เกิน 16 ถึง 21 ปี ปัจจุบันเขาได้ลงเล่นกับทีมชาติชุดใหญ่ โดยได้ลงเล่นครั้งแรกในปี ค.ศ. 2014
เกียรติประวัติ.
ไบเอิร์นมิวนิก
เซาแทมป์ตัน
ทอตนัมส์ ฮอตสเปอร์
รางวัลส่วนตัว
รักสลายดอกฝ้ายบาน

"รักสลายดอกฝ้ายบาน" เป็นเพลงของนักร้องลูกทุ่ง-หมอลำ จินตหรา พูนลาภ จากอัลบั้ม "หมอลำสะออนชุดที่ 1" เป็นอีกผลงานการประพันธ์ของดาว บ้านดอน และเรียบเรียงโดย สวัสดิ์ สารคาม ออกจำหน่ายพร้อมอัลบั้มในเดือนพฤศจิกายน พ.ศ. 2541
การตอบรับและผลที่ตามมา.
เพลงนี้เป็นอีกเพลงที่สร้างชื่อเสียงให้กับจินตหรา และกลายเป็นเพลงประจำงานกาชาดดอกฝ้ายบาน สืบสานวัฒนธรรมไทเลยอีกด้วย และยังเป็นเพลงแนวหมอลำที่เป็นที่นิยมของคนฟังทั้งแฟนคลับของจินตหรา รวมถึงคอหมอลำและคนที่ไม่ได้ฟังเพลงหมอลำ รวมถึงชาวต่างชาติ
เพลงนี้เคยถูกนำมาขับร้องใหม่โดยเป็กกี้ ศรีธัญญา ในรายการเปลี่ยนหน้าท้าโชว์ Sing Your Face Off ซีซันที่ 3 ในปี พ.ศ. 2560
หนังสือเพลงสวดสดุดีตอมีชอฟ

หนังสือเพลงสวดสดุดีตอมีชอฟ ("Tomichov psaltir") เป็นหนังสือเพลงสวดสดุดีตัวเขียนสีวิจิตรของบัลแกเรียในช่วงศตวรรษที่ 14 ในหนังสือเพลงสวดสดุดีนี้มีจุลจิตรกรรมกว่า 109 ภาพ หนังสือเพลงสวดสดุดีฉบับนี้ถูกค้นพบในปี ค.ศ. 1901 ในภูมิภาคมาซิโดเนีย ปัจจุบันเก็บรักษาไว้ที่กรุงมอสโคว ประเทศรัสเซีย
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เขตอัครบิดรแปชี

เขตอัครบิดรแปชี ("Pećka patrijaršija") เป็นเขตอัครบิดรที่ปกครองตนเองในนิกายอีสเทิร์นออร์ทอดอกซ์ซึ่งดำรงอยู่ระหว่างปี ค.ศ. 1346 — 1766 และมีศูนย์กลางสำคัญอยู่ที่อารามเขตอัครบิดรแปชี เขตอัครบิดรแห่งนี้มีอำนาจหน้าที่ดูแลคริสตชนในเซอร์เบียและดินแดนทางตะวันออกเฉียงใต้ของยุโรป ประมุขของเขตเรียกว่า"อาร์ชบิชอปแห่งแปชีและอัครบิดรเซอร์เบียน"
ยุทธการที่รูซอกัสตรอ

ยุทธการที่รูซอกัสตรอ  เกิดขึ้นเมื่อวันที่ 18 กรกฎาคม ค.ศ. 1332 บริเวณใกล้กับหมู่บ้านรูซอกัสตรอ บัลแกเรีย เป็นการรบระหว่างจักรวรรดิบัลแกเรียที่ 2และจักรวรรดิไบแซนไทน์ โดยมีผลลัพท์คือบัลแกเรียได้รับชัยชนะ
มลาเด็น เกอร์สตายิช

มลาเด็น เกอร์สตายิช (เกิดวันที่ 4 มีนาคม ค.ศ. 1974) เป็นผู้จัดการทีมฟุตบอลและอดีตนักฟุตบอลชาวเซอร์เบียที่เคยเล่นในตำแหน่งกองหลัง ผลงานล่าสุดของเขาคือการเป็นผู้จัดการฟุตบอลทีมชาติเซอร์เบียในการแข่งขันฟุตบอลโลก 2018 ที่ประเทศรัสเซีย
เขาเคยเล่นให้กับทีมชาติเซอร์เบียและมอนเตเนโกรในการแข่งขันฟุตบอลโลก 2006 ที่ประเทศเยอรมนี ในช่วงเดือนมกราคม ค.ศ. 2015 ถึงเดือนมีนาคม ค.ศ. 2020 เขาดำรงตำแหน่งเป็นประธานบอร์ดบริหารของสโมสรรัดนิกบีเบลยีนาในบอสเนียนพรีเมียร์ลีก
ทีมชาติ.
เกอร์สตายิชเคยเป็นส่วนหนึ่งของแนวรับ "สี่สหายชื่อดัง" ของทีมชาติเซอร์เบียและมอนเตเนโกร ซึ่งเสียประตูเพียงลูกเดียวในฟุตบอลโลก 2006 รอบคัดเลือก สมาชิกแนวรับอีกสามคนในครั้งนั้น ได้แก่ อีวิชา ดรากูตินาวิช, กอรัน กัฟรานชิช และ เนมันยา วีดิช
ระหว่าง ค.ศ. 1999–2008 เขาลงเล่นให้กับทีมชาติทั้งสิ้น 58 นัด ยิงได้ 2 ประตู โดยเขาเป็นส่วนหนึ่งของทีมชาติในหลายช่วงเวลา ได้แก่ ทีมชาติยูโกสลาเวีย (ค.ศ. 1992–2002; 20 นัด 2 ประตู), ทีมชาติเซอร์เบียและมอนเตเนโกร (ค.ศ. 2002–2006; 27 นัด) และเซอร์เบีย (ค.ศ. 2006–2008; 11 นัด)
ผู้จัดการ.
เซอร์เบีย.
ในเดือนตุลาคม ค.ศ. 2017 เกอร์สตายิช รับตำแหน่งหัวหน้าผู้ฝึกสอนรักษาการของฟุตบอลทีมชาติเซอร์เบีย ต่อจากสลาโวลยุบ มุสลิน ต่อมาในเดือนธันวาคมปีเดียวกัน มีการประกาศว่า เขาจะทำหน้าที่เป็นผู้จัดการของทีมชาติไปจนกว่าจะสิ้นสุดการแข่งขันฟุตบอลโลก 2018
ในวันที่ 13 มิถุนายน ค.ศ. 2019 เกอร์สตายิชถูกไล่ออกจากตำแหน่งผู้จัดการทีมชาติหลังจากที่เซอร์เบียพ่ายแพ่ต่อยูเครน 5–0 ในฟุตบอลชิงแชมป์แห่งชาติยุโรป 2020 รอบคัดเลือก
เกียรติประวัติ.
ผู้เล่น.
พาร์ทีซาน 
แวร์เดอร์เบรเมิน
ชัลเคอ 04
ฟุตบอลในประเทศเซอร์เบีย

ฟุตบอล เป็นกีฬาที่ได้รับความนิยมเป็นอย่างมากในประเทศเซอร์เบีย โดยสมาคมฟุตบอลเซอร์เบีย ("FSS") เป็นหน่วยงานที่ทำหน้าที่ในการบริหารการแข่งขันฟุตบอลในประเทศทั้งระดับอาชีพและสมัครเล่น ซึ่งครอบคลุมถึงลีกฟุตบอล ได้แก่ เซอร์เบียนซูเปอร์ลีกา เซอร์เบียนเฟิสต์ลีก และเซอร์เบียนลีก และฟุตบอลทีมชาติทั้งทีมชาย ทีมหญิง และทีมเยาวชน นอกจากนี้ยังทำหน้าที่ในการดูแลการแข่งขันเซอร์เบียนคัพ ซึ่งแข่งขันกันมาตั้งแต่คริสต์ศตวรรษที่ 19
สโมสรฟุตบอลที่ยิ่งใหญ่ของประเทศ ได้แก่ เรดสตาร์ เบลเกรด ซึ่งเคยชนะเลิศทั้งยูโรเปียนคัพและอินเตอร์คอนติเนนตัลคัพในปี 1991 และ พาร์ทีซาน เบลเกรด ซึ่งเป็นสโมสรแรกจากยุโรปตะวันออกเฉียงใต้ที่เข้าถึงรอบชิงชนะเลิศยูโรเปียนคัพในปี 1966 ผู้เล่นที่มีชื่อเสียงของประเทศส่วนใหญ่ เล่นให้กับเรดสตาร์, พาร์ทีซาน, วอยวอดีนา, โอเอฟเค เบลเกรด และรัดนิชกีนีส
พระพินิจธนากร (บุญเพ็ง ยุกตะนันทน์)

พระพินิจธนากร (บุญเพ็ง ยุกตะนันทน์) เป็นอดีตสมาชิกสภาผู้แทนราษฎรคนแรกของจังหวัดเชียงใหม่
ประวัติ.
พระพินิจธนากร หรือ บุญเพ็ง ยุกตะนันทน์ สมรสกับนางพินิจธนากร (ทรัพย์ ยุกตะนันทน์) บุตรีของนายเทียนเค่ง และนางเขียว เทียนศิริ มีบุตร-ธิดา 2 คน คือ ศาสตราจารย์เกียรติคุณ ทันตแพทย์ อิศระ ยุกตะนันท์ ซึ่งได้รับการยกย่องเชิดชูว่าเป็นปูชนียบุคคลของวงการทันตแพทย์ไทย หรืออีกนัยหนึ่งคือเป็นครูสาขาปริทันตวิทยาท่านแรกของประเทศไทย
พระพินิจธนากร เป็นสมาชิกสภาผู้แทนราษฎรคนแรกของจังหวัดเชียงใหม่ เมื่อปี พ.ศ. 2476 ร่วมกับหลวงศรีประกาศ (ฉันท์ วิชยาภัย) และเป็นผู้รับมอบรัฐธรรมนูญฉบับจำลองมายังจังหวัดเชียงใหม่ เมื่อวันที่ 28 สิงหาคม พ.ศ. 2477
พระพินิจธนากร มีบทาทสำคัญทางการเมืองการปกครองในช่วงปี พ.ศ. 2476 คือ เป็นผู้ออกปาฐกถาเผยแพร่รัฐธรรมนูญให้กับประชาชนในจังหวัดเชียงใหม่ และเป็น ส.ส.คนหนึ่ง ที่มีบทบาทการอภิปรายในสภาผู้แทนราษฎร
พระศรีวรานุรักษ์ (ศรี บุญเฉลียว)

พระศรีวรานุรักษ์ (ศรี บุญเฉลียว) อดีตสมาชิกสภาผู้แทนราษฎรจังหวัดเชียงใหม่ และอดีตนายกเทศมนตรีนครเชียงใหม่
ประวัติ.
พระศรีวรานุรักษ์ เป็นบุตรของนายวัง กับนางบัวจันทร์ บุญเฉลียว เกิดที่บ้านศาลา ตำบลท่าศาลา อำเภอเมืองเชียงใหม่ จังหวัดเชียงใหม่ เมื่อปี พ.ศ. 2440 เข้าเรียนที่โรงเรียนกลางเวียง ต่อมาเจ้าพระยาสุรสีห์วิสิษฐศักดิ์ (เชย กัลยาณมิตร) ได้รับเขาเป็นบุตรบุญธรรม และส่งเรียนต่อโรงเรียนปกครอง กระทรวงมหาดไทย จนกลับมารับราชการประจำแผนกเลขาฯ มณฑลพายัพ ต่อมาย้ายไปประจำที่กรุงเทพ และเรียนวิชากฎหมายเพิ่มเติม
การทำงาน.
พระศรีวรานุรักษ์ ขอกลับมารับราชการที่จังหวัดเชียงใหม่ และเคยดำรงตำแหน่งเสมียนตรามณฑลพายัพ นายอำเภอสารภี และ นายอำเภอแม่ริม รับราชการในยุคเดียวกับเจ้าบุรีรัตน์ (แก้วมุงเมือง ณเชียงใหม่)
ศรี บุญเฉลียว ได้รับพระราชทานบรรดาศักดิ์เป็นหลวงศรีวรานุรักษ์ ในปี พ.ศ. 2471 และเป็นพระศรีวรานุรักษ์ ในเวลาต่อมา
พระศรีวรานุรักษ์ ถูกมองว่าเป็นบุตรบุญธรรมของเจ้าพระยาสุรสีห์วิสิษฐศักดิ์ และเป็นฝ่ายเดียวกับเชื้อพระวงศ์จึงตรงข้ามกับฝ่ายคณะราษฎร จึงถูกย้ายไปมณฑลนครราชสีมา ทำให้พระศรีวรานุรักษ์ ตัดสินใจลาออกจากราชการ และกลับมาทำธุรกิจส่วนตัวที่เชียงใหม่
พระศรีวรานุรักษ์ ลงเล่นการเมืองโดยการเป็นสมาชิกสภาผู้แทนราษฎรจังหวัดเชียงใหม่ เมื่อปี พ.ศ. 2480 และเป็นผู้หนึ่งที่มีส่วนร่วมในการต้อนรับรัฐธรรมนูญเมื่อมาถึงจังหวัดเชียงใหม่ ในปี พ.ศ. 2476 พระศรีวรานุรักษ์ มีบทบาทในฝ่ายนิติบัญญัติ อาทิ เป็นกรรมาธิการวิสามัญพิจารณาร่างพระราชบัญญัติจัดสหกรณ์นิคมในเขตหวงห้ามที่ดินในท้องที่จังหวัดเชียงใหม่
พระศรีวรานุรักษ์ ได้รับเลือกเป็นนายกเทศมนตรีนครเชียงใหม่ ในปี พ.ศ. 2486
พระศรีวรานุรักษ์ เสียชีวิตในปี พ.ศ. 2518 อายุ 78 ปี
แขวงป้อมปราบ

ป้อมปราบ เป็นแขวงหนึ่งในพื้นที่เขตป้อมปราบศัตรูพ่าย กรุงเทพมหานคร สภาพพื้นที่เป็นเขตการค้าและที่อยู่อาศัยหนาแน่นมาก
ที่ตั้งและอาณาเขต.
แขวงป้อมปราบตั้งอยู่ทางทิศตะวันออกเฉียงใต้ของเขตป้อมปราบศัตรูพ่าย มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงวัดเทพศิรินทร์

วัดเทพศิรินทร์ เป็นแขวงหนึ่งในพื้นที่เขตป้อมปราบศัตรูพ่าย กรุงเทพมหานคร สภาพพื้นที่เป็นเขตการค้าและที่อยู่อาศัยหนาแน่นมาก ตั้งชื่อตามวัดในพื้นที่
ที่ตั้งและอาณาเขต.
แขวงวัดเทพศิรินทร์ตั้งอยู่ทางทิศตะวันออกกลางของเขตป้อมปราบศัตรูพ่าย มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงคลองมหานาค

คลองมหานาค เป็นแขวงหนึ่งในพื้นที่เขตป้อมปราบศัตรูพ่าย กรุงเทพมหานคร สภาพพื้นที่เป็นเขตการค้าและที่อยู่อาศัยหนาแน่นมาก
ที่ตั้งและอาณาเขต.
แขวงคลองมหานาคตั้งอยู่ทางทิศตะวันออกเฉียงเหนือของเขตป้อมปราบศัตรูพ่าย มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงบ้านบาตร

บ้านบาตร เป็นแขวงหนึ่งในพื้นที่เขตป้อมปราบศัตรูพ่าย กรุงเทพมหานคร สภาพพื้นที่เป็นเขตการค้าและที่อยู่อาศัยหนาแน่นมาก
ที่ตั้งและอาณาเขต.
แขวงบ้านบาตรตั้งอยู่ทางทิศตะวันตกของเขตป้อมปราบศัตรูพ่าย มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงวัดโสมนัส

วัดโสมนัส เป็นแขวงหนึ่งในพื้นที่เขตป้อมปราบศัตรูพ่าย กรุงเทพมหานคร สภาพพื้นที่เป็นเขตสถานที่ราชการและการค้า เป็นที่ตั้งของสำนักงานเขตป้อมปราบศัตรูพ่าย ตั้งชื่อตามวัดในพื้นที่
ที่ตั้งและอาณาเขต.
แขวงวัดโสมนัสตั้งอยู่ทางทิศเหนือของเขตป้อมปราบศัตรูพ่าย มีอาณาเขตติดต่อกับแขวงอื่นเรียงตามเข็มนาฬิกา ดังนี้
เกบ นีเวลล์

เกบ โลแกน นีเวลล์  ชื่อเล่น เกเบน (Gaben) เป็นนักธุรกิจชาวอเมริกันที่รู้จักกันดีในฐานะผู้ร่วมก่อตั้งของผู้พัฒนาวิดีโอเกมและบริษัทจัดจำหน่ายระบบดิจิทัลวาล์ว เขาจบการศึกษาในเดวิสซีเนียร์ไฮสกูลและเข้ามหาวิทยาลัยฮาร์วาร์ดในช่วงต้นทศวรรษ 1980 แต่ลาออกมาทำงานให้กับไมโครซอฟต์ซึ่งเขาทำงานเป็นผู้อำนวยการสร้างสำหรับระบบปฏิบัติการวินโดวส์รุ่นแรก ๆ เขาลาออกจากไมโครซอฟต์พร้อมกับไมก์ แฮร์ริงตัน เพื่อมาก่อตั้งบริษัทวาล์ว ในปี 1996
อีดิลฟิฏร์

อีดิลฟิฏร์ ("ʻĪd al-Fiṭr",), รู้จักกันในชื่อ "การฉลองละศีลอด" หรือวันอีดเล็ก และในภาษามลายูปัตตานีว่า รายอปอซอ (อักษรยาวี: هاري راي ڤواسا) เป็นวันหยุดทางศาสนาที่ฉลองโดยมุสลิมทั่วโลก ซึ่งเป็นจุดสิ้นสุดของการถือศีลอดในเดือนเราะมะฎอน การฉลองอีดทางศาสนามีแค่วันเดียวในเดือนเชาวาลซึ่งมุสลิมห้ามถือศีลอด วันเริ่มต้นในปฏิทินอิสลามมีความหลากหลายตามพื้นที่ว่าเห็นดวงจันทร์หรือไม่
อีดิลฟิฏร์มีการละหมาดแบบเฉพาะที่มีแค่ 2 เราะกะอัต โดยทั่วไปมักละหมาดที่ทุ่งเปิด หรือห้องโถงใหญ่ และมีอีก 6 ตักบีร (ยกมือขึ้นถึงหูในขณะที่กล่าวว่า "อัลลอฮุอักบัร" ความหมายคือ "อัลลอฮ์ผู้ทรงเกรียงไกร") ในมัซฮับฮะนะฟีของซุนนี โดยกล่าวสามครั้งตอนเราะกะอัตแรก และอีกสามครั้งก่อนรุกูอ์ในเราะกะอัตที่สอง ในขณะที่มัซฮับอื่นของซุนนีมีถึง 12 ตักบีร โดยแบ่งเป็น 7 และ 5 ส่วนชีอะฮ์มี 6 ตักบีรในเราะกะอัตแรกในตอนจบกิรออะฮ์ ก่อนรุกูอ์ และอีกห้าครั้งในเราะกะอัตที่สอง
ประวัติ.
อีดิลฟิฏร์ ถูกริเริ่มโดยศาสดามุฮัมมัด ตามรายงานในบางฮะดีษ เทศกาลนี้ถูกจัดขึ้นที่มะดีนะฮ์ หลังจากมุฮัมมัดอพยพออกจากมักกะฮ์ อะนัส อิบน์ มาลิก รายงานว่า เมื่อท่านศาสดามาถึงมะดีนะฮ์ ท่านเห็นผู้คนฉลองในสองวันนั้นด้วยนันทนาการและความรื่นเริง ดังนั้น ท่านศาสดาได้เปลี่ยนสองวันแห่งเทศกาลไปเป็นสิ่งที่ดีกว่า คือ: อีดิลฟิฏร์ กับอีดิลอัฎฮา
พิธีทั่วไป.
ตามธรรมเนียม อีดิลฟิฏร์เริ่มในตอนดวงอาทิตย์ตกในคืนที่ส่องดวงจันทร์เสี้ยว ถ้าไม่มีการเห็นดวงจันทร์ในวันที่ 29 ของเดือนเราะมะฎอน (อาจเพราะเมฆบังหรือท้องฟ้าสว่างเกินเมื่อดวงจันทร์ขึ้น) วันอีดก็จะฉลองในวันถัดไป อีดิลิฏร์จะมีการฉลอง 1 – 3 วัน ขึ้นอยู่กับประเทศ<ref name="aljazeera/June"></ref> เป็นเรื่องต้องห้ามที่จะถือศีลอดในวันอีด และมีละหมาดเฉพาะของวันนี้ ตามความจำเป็นในการบริจาค เงินจะถูกบริจาคแก่คนยากจนและคนที่ควรได้เงินบริจาค ("ซะกาตฟิฏเราะฮ์") ก่อนละหมาดอีด
ละหมาดอีดและ "อีดกาฮ์".
การละหมาดอีดมักจัดขึ้นในที่เปิดเช่นสนาม, ศูนย์ชุมชน หรือมัสยิด ไม่มีการอะซานสำหรับการละหมาดอีด และละหมาดแค่ 2 เราะกะอัตกับหลายตักบีร หลังละหมาดเสร็จจะมีการคุตบะฮ์ และดุอาอ์ขอความอภัยโทษ, ความเมตตา, ความสันติสุข และขอพรต่อชีวิตทั่วโลกจากอัลลอฮ์ การเทศนาในวันอีดมาหลังละหมาด ไม่เหมือนกับละหมาดวันศุกร์ที่มาก่อนละหมาด อิหม่ามบางคนเชื่อว่าการฟังคำเทศนาในวันอีดคือสิ่งที่ไม่จำเป็น หลังละหมาดแล้ว มุสลิมจะไปเยี่ยมญาติ, เพื่อน และคนรู้จัก หรือจัดงานฉลองขนาดใหญ่ในบ้าน, ศูนย์ชุมชน หรือหอประชุมเช่า
ขั้นตอนแบบซุนนี.
ตามพิธีแล้ว พวกซุนนีจะกล่าวสรรเสริญอัลลอฮ์ด้วยเสียงดังในขณะไปละหมาดอีดว่า: "อัลลอฮุอักบัร อัลลอฮุอักบัร อัลลอฮุอักบัร. ลาอิลาฮะอิลลัลลอฮ์ วัลลอฮุอักบัร, อัลลอฮุอักบัร วะลิลลาฮิลฮัมด์" โดยจะหยุดกล่าวตอนมาถึงที่ละหมาดอีดหรือเมื่ออิหม่ามเริ่มพิธี
การละหมาดเริ่มขึ้นโดยมีการ "นียัต" ละหมาดแล้วตักบีร ตามมาด้วย "ตักบีเราะตุลอิฮรอม" และกล่าวตักบีรหลายครั้ง จากนั้นอิหม่ามจึงอ่านซูเราะฮ์ อัลฟาติฮะฮ์ และอีกซูเราะฮ์ แล้วรุกูอ์ ยืนขึ้น และซุญูด หลังครบเราะกะอัตแรกแล้ว ก็ทำเราะกะอัตที่สองเหมือนกับอันแรก และลดจำนวนตักบีรลง หลังละหมาดเสร็จแล้ว จะมีการคุตบะฮ์ขึ้น
ขั้นตอนแบบชีอะฮ์.
การละหมาดเริ่มขึ้นด้วยนียัต แล้วตามมาด้วยตักบีร 5 ครั้ง ในช่วงตักบีรในเราะกะอัตแรกทุกครั้ง จะมีการอ่านดุอาอ์พิเศษ แล้วอิหม่ามอ่านซูเราะฮ์ อัลฟาติฮะฮ์ และซูเราะฮ์ อัลอะอ์ลา และรุกูอ์กับซุญูด ในเราะกะอัตที่สอง ทำเหมือนกันกับเราะกะอัตแรก หลังละมาดเสร็จ คุตบะฮ์ก็จะเริ่มขึ้น
สหพันธ์ฟุตบอลคอซอวอ

สหพันธ์ฟุตบอลคอซอวอ (FFK, "") เป็นหน่วยงานที่บริหารฟุตบอลในประเทศคอซอวอ มีสำนักงานใหญ่ตั้งอยู่ที่พริสตีนา สหพันธ์ก่อตั้งขึ้นใน ค.ศ. 1946 โดยในตอนนั้น ยังเป็นส่วนหนึ่งของสมาคมฟุตบอลยูโกสลาเวีย ต่อมาประเทศได้รับเอกราช และมีแฟดิล วอกรารี ดำรงตำแหน่งประธานของสหพันธ์จนกระทั่งเขาเสียชีวิตใน ค.ศ. 2018 สหพันธ์ทำหน้านที่ดูแลการแข่งขันฟุตบอลถึง 8 รายการในประเทศ
ทีมชาติ.
<templatestyles src="Col-begin/styles.css"/>
ฟุตบอลซูเปอร์ลีกออฟคอซอวอ

ฟุตบอลซูเปอร์ลีกออฟคอซอวอ  หรือชื่อตามผู้สนับสนุน อิปโก ซูเปอร์ลีกออฟคอซอวอ  เป็นลีกฟุตบอลระดับสูงสุดของประเทศคอซอวอ อยู่ภายใต้การดำเนินงานของสหพันธ์ฟุตบอลคอซอวอ มีสโมสรเข้าร่วมแข่งขัน 12 สโมสร และจัดการแข่งขันทั้งหมดทั้ง 33 เลก เมื่อจบฤดูกาล สองทีมจากท้ายตารางจะต้องตกชั้นสู่เฟิสต์ฟุตบอลีกออฟคอซอวอ
ซูเปอร์ลีกเคยดำเนินการแข่งขันนอกการควบคุมของฟีฟ่าและยูฟ่า จนกระทั่งสหพันธ์ฟุตบอลคอซอวอได้เข้าร่วมเป็นสมาชิกองค์การทั้งสองในวันที่ 3 พฤษภาคม ค.ศ. 2016
เซโกะ มัตสึดะ

เซโกะ มัตสึดะ (; โรมาจิ: "Matsuda Seiko", เกิดวันที่ 10 มีนาคม ค.ศ. 1962) เดิมชื่อ โนริโกะ คามาจิ เป็นนักร้องและนักแสดงชาวญี่ปุ่น เติบโตในฟูกูโอกะ เซโกะเริ่มเข้าสู่วงการบันเทิงตั้งแต่ 1980 ตลอดอาชีพนักร้องของเธอ เธอมักจะร้องแนวเดียวเสมอ แต่ก็ยังเป็นไอดอลตลอดกาลที่คนญี่ปุ่นรู้จักเธอดี เส้นทางสู่ความสำเร็จที่แจ้งเกิดในวงการเริ่มจาก 2 เพลงแรกที่ขายได้ไม่ดีนัก คือ ฮาดาชิโนะคิเซ็ตสึ (裸足の季節) และ อาโออิซังโกโช (青い珊瑚礁) แต่ก็เป็นการปูทางให้เพลงที่สาม คาเซะวะอากิอิโระ (風は秋色) ที่สามารถเข้าสู่และคงอยู่อันดับหนึ่งของ Oricon ได้ติดต่อกันหลายสัปดาห์ และเธอยังประกาศบนเวที - 35th Anniversary - Seiko Matsuda Concert Tour 2015 ที่จัดขึ้น ณ นิปปงบูโดกัง เมื่อ 10 กรกฎาคม 2015 ว่ากำลังเตรียมปล่อยซิงเกิลล่าสุดฉลองเปิดตัวครบรอบ 35 ปี ช่วงฤดูใบไม้ผลิปีนี้[]
เธอสมรส 3 ครั้ง และมีบุตรหญิง 1 คนที่เข้าวงการบันเทิงเหมือนมารดา อีกทั้งยังเคยร้องเพลงร่วมกับหนึ่งในสมาชิกNKOTBอย่าง ดอนนี วอห์ลเบิร์กในเพลง The Right Combination ด้วย
วดาปาว

วดาปาว (Vada pav, vada pao, wada pav หรือ wada pao) เป็นอาหารจานด่วนมังสวิรัติของรัฐมหาราษฏระ อาหารจานนี้ประกอบด้วยมันบดผสมเครื่องเทศทอดกรอบภายในขนมปัง (ปาว) ที่หั่นกลาง ทานคู่กับชัตนีย์ และพริกเขียว (พริกหนุ่มหรือฮาลาเปโน) วดาปาวมีต้นกำเนิดในร้านอาหารริมทางในมุมไบ ทำให้วดาปาวเป็นที่รู้จักสนอีกชื่อคือ บอมเบย์เบอร์เกอร์ ด้วยลักษณะภายนอกที่เหมือนกับแฮมเบอร์เกอร์
ศัพทมูล.
"บะตาตา วะดา" (Batata vada) เป็นภาษามราฐีแปลตรงตัวว่า “มันฝรั่งทอด” ("potato fritter") มาจากคำว่า มันฝรั่ง ("batata") และ "วะดา" เป็นชื่อเรียกของว่างจำพวกทอด ส่วนคำว่า ปาว ("Pav") มาจากภาษาโปรตุเกส "pão" แปลว่าขนมปัง
กีฬากรีฑาในโอลิมปิกฤดูร้อน 2016 – รอบคัดเลือก

การแข่งขันกีฬากรีฑาในโอลิมปิกฤดูร้อน 2016 รอบคัดเลือก เป็นการแข่งขันกรีฑาเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล แต่ละประเทศสามารถส่งนักกีฬาเข้าแข่งขันได้สูงสุด 3 คน การคัดเลือกสิ้นสุดเมื่อวันที่ 11 กรกฎาคม 2016
ประเภทลู่.
รายการชาย.
100 เมตร บุคคลชาย.
Does not include indoor achievements
กีฬาว่ายน้ำในโอลิมปิกฤดูร้อน 2016 – รอบคัดเลือก

การแข่งขันกีฬาว่ายน้ำในโอลิมปิกฤดูร้อน 2016 รอบคัดเลือก เป็นการแข่งขันว่ายน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 136 คน แต่ละประเทศสามารถส่งนักกีฬาเข้าแข่งขันได้สูงสุด 2 คน (2 คนต่อรายการ) การคัดเลือกสิ้นสุดเมื่อวันที่ 3 กรกฎาคม ค.ศ. 2016
กีฬายิมนาสติกในโอลิมปิกฤดูร้อน 2016 – รอบคัดเลือก

การแข่งขันกีฬายิมนาสติกในโอลิมปิกฤดูร้อน 2016 รอบคัดเลือก เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 324 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่
ไมเคิล มาร์ติน

ไมเคิล มาร์ติน  เป็นนักการเมืองชาวไอริชที่ดำรงตำแหน่งรองนายกรัฐมนตรีไอร์แลนด์คนปัจจุบัน และดำรงตำแหน่งนายกรัฐมนตรีไอร์แลนด์ตั้งแต่ 27 มิถุนายน ค.ศ. 2020 จนถึง 17 ธันวาคม ค.ศ. 2022
วัดบางปลา (จังหวัดสมุทรสาคร)

วัดบางปลา เป็นวัดในหมู่ที่ 4 บ้านบางปลา ตำบลบ้านเกาะ อำเภอเมืองสมุทรสาคร จังหวัดสมุทรสาคร ริมแม่น้ำท่าจีน สร้างขึ้นเมื่อปี พ.ศ. 2447 ในสมัยรัชกาลที่ 2 ต่อมาวันที่ 31 กรกฎาคม พ.ศ. 2448 พระบาทสมเด็จพระจุลจอมเกล้าเจ้าอยู่หัวเสด็จประพาสแม่น้ำท่าจีน พระองค์สนพระทัยวัดบางปลา ทรงหยุดพักทำครัวและเสวยพระกระยาหารที่วัดแห่งนี้ ความว่า "..เวลาเช้าเสด็จกระบวนต้นออกจากเมืองสมุทรสาครขึ้นไปตามลำน้ำ ไปพักทำครัวเช้าที่วัดบางปลา.."
สถาปัตยกรรมของอุโบสถหลังเก่าและหน้าบันมีเครื่องถ้วยประดับปูนปั้นลายมังกรชิงดวงแก้ว วิหารเก่าแล้วภาพพุทธประวัติอายุกว่า 200 ปีเขียนโดยจิตรกรชาวศรีลังกาและชาวยุโรป วัดยังมีโกศบรรจุอัฐิเจ้าอาวาส เก็บแบบหมู่ 4 องค์ ได้แก่ องค์แรกคือหลวงปู่นุต องค์ที่สองคืออาจารย์เปลี่ยน องค์ที่สามคือหลวงปู่แขก และองค์ที่สี่คือหลวงปู่สงค์ นอกจากนี้กรมหลวงชุมพรเขตรอุดมศักดิ์ยังทรงสร้างซุ้มศาลายาว เชิงชายแกะสลักอย่างงดงาม ไว้ตรงทางเดินของวัดนี้
วัดแห่งนี้ยังเป็นวัดสำคัญของชาวมอญในวันสำคัญต่าง ๆ อย่างวันวิสาขบูชา วันปวารณาออกพรรษา พระสงฆ์จากวัดมอญอื่น ๆ จะมารวมกันทำพิธี ณ ที่วัดแห่งนี้แห่งเดียว
วัดบางพระ (จังหวัดนครปฐม)

วัดบางพระ เดิมชื่อ วัดปากคลองบางพระ เป็นวัดสังกัดมหานิกายในหมู่ที่ 3 บ้านท่ามะดัน ตำบลบางแก้วฟ้า อำเภอนครชัยศรี จังหวัดนครปฐม มีเนื้อที่วัด 31 ไร่ 1 งาน 60 ตารางวา และธรณีสงฆ์ 22 ไร่ 2 งาน 19 ตารางวา
วัดบางพระสร้างราวปี พ.ศ. 2220 ในช่วงกรุงศรีอยุธยาตอนปลาย ขาดหลักฐานว่าใครเป็นผู้สร้างวัด กรมศิลปากรพิจารณาดินเผาของพระอุโบสถ อยู่ในสมัยอยุธยาตอนกลาง ส่วนพระประธานที่เป็นพระปฏิมากรหินทรายแดงจัดให้อยู่ในสมัยอโยธยาสุพรรณภูมิ (อู่ทอง)
พระอุโบสถหลังเดิมของวัด กว้างประมาณ 4 วา ยาวประมาณ 8 วา หลังคามุงด้วยกระเบื้องดินเผา ภายในพระอุโบสถหลังเดิมมีพระประธานเป็นพระปฏิมากรหินทรายแดงประทับนั่งปางมารวิชัยลงรักปิดทองหน้าตักกว้าง 30 นิ้ว (ชาวบ้านเรียก หลวงพ่อสิทธิมงคล) หน้าพระประธานเป็นพระพุทธปฏิมาประทับนั่งปางมารวิชัยหน้าตักกว้าง 26 นิ้วและมีพระพุทธปฏิมาประทับนั่งทางด้านขวามือองค์พระประธาน 3 องค์และทางด้านซ้าย พระอุโบสถก่ออิฐถือปูนหลังคาลด 2 ชั้น ประกอบด้วยช่อฟ้าใบระกา ที่สำคัญคือหลังคาอันมุงด้วยกระเบื้องดินธรรมดา 
ภาพจิตรกรรมฝาผนังภายในพระอุโบสถเล่าเรื่องราวในพระพุทธศาสนาเป็นภาพเทพชุมนุมสลับกับอดีตขององค์พระพุทธเจ้า ได้รับการปฏิสังขรณ์ในสมัยรัชกาลที่ 4 โดยการเขียนทับและแก้ไขเล็กน้อย พื้นเบื้องหลังใช้สีอ่อนมีดอกไม้ร่วงอันเป็นคติของอยุธยา จุดเด่นของภาพคือ "ภาพมารผจญ" เป็นภาพที่พระพุทธเจ้าทรงจีวรแดง ประทับนิ่งบนดอกบัวแก้วแม่ธรณีบีบมวยผมนับเป็นศิลปะแบบเก่า เป็นภาพในช่วงอยุธยาตอนกลาง มีการใช้สีเพียง 4 สี คือ ขาวดำแดงและเขียวใบแค
ยุครุ่งเรืองของวัด คือยุคของเจ้าอธิการหิ่มอินทโชโต ท่านได้รับแต่งตั้งให้เป็นเจ้าคณะตำบลและเป็นพระอุปัชฌาย์ ยุคนี้มีการสร้างพระพุทธบาทจำลอง และได้สร้างอุโบสถหลังใหม่ในละแวกคุ้งน้ำนครชัยศรี สร้างเสร็จในปี พ.ศ. 2470 และเมื่อหลวง หลวงพ่อเปิ่น เป็นเจ้าอาวาสวัดบางพระ ท่านได้ทำการพัฒนาวัดจนเจริญรุ่งเรืองมาเป็นลำดับ โดยได้บูรณะอุโบสถหลังใหม่ทำเป็นคอนกรีต ทั้งยังก่อสร้างถาวรวัตถุต่าง ๆ มากมาย ต่อมา หลวงพ่อสำอาง ปภสฺโร ทำนุบำรุงพัฒนาวัดเรื่อยมา วัดมีสิ่งศักดิ์สิทธิ์อย่างพระบรมสารีริกธาตุ (จากประเทศศรีลังกา) รอยพระพุทธบาทจำลอง หลวงพ่อโต (พระประธานในอุโบสถหลังใหม่) รูปหล่อสิทธิมงคล (พระประธานในอุโบสถหลังเก่า) รูปหล่อเหมือนหลวงปู่หิ่ม หลวงปู่ทองอยู่ หลวงปู่เปลี่ยน สังขารพระอุดมประชานาถ (หลวงพ่อเปิ่น ฐิตคุโณ) นอกจากนี้วัดยังมีชื่อเสียงด้านการสักยันต์
ดาวเคราะห์ที่เอื้อชีวิตกว่าโลก

ดาวเคราะห์ที่เอื้อชีวิตกว่าโลก  คือ ประเภทของดาวเคราะห์นอกระบบหรือดวงจันทร์นอกระบบ ที่มีสภาวะที่เหมาะสมต่อการกำเนิด การวิวัฒนาการของสิ่งมีชีวิต และ ความหลากหลายทางชีวภาพที่มากกว่าโลก แนวคิดนี้ได้มีการเสนอครั้งแรกใน ค.ศ. 2014 โดยเรอเน เฮ็ลเลอร์ และจอห์น อาร์มตรอง ที่ได้มีการเสนอเรื่องของความเป็นไปได้ของดาวเคราะห์นอกระบบที่อาจมีสภาพแวดล้อมที่แตกต่างจากโลก แต่มีเหมาะสมสำหรับสิ่งมีชีวิตมากกว่าโลก โดยตั้งสมมติฐานว่าน้ำจำเป็นต่อการดำรงชีวิตของสิ่งมีชีวิต โลกอาจไม่ใช่สภาวะที่สามารถสร้างความหลากหลายทางชีวภาพสูงสุดที่เป็นไปได้
เฮ็ลเลอร์และอาร์มสตรองได้ชี้ให้เห็นว่า ดาวเคราะห์หินที่อยู่ในเขตที่อยู่อาศัยได้นั้น ไม่ใช่ทุกดวงที่จะสามารถอยู่อาศัยได้ รวมไปถีง ความร้อนจากแรงไทดัล อาจทำให้มีสภาวะเหมาะสมต่อการเกิดขึ้นของสิ่งมีชีวิตบนดาวเคราะห์ ที่โคจรอยู่นอกเหนือเขตที่อยู่อาศัยได้ อาทิเช่น มหาสมุทรใต้แผ่นน้ำแข็งของดวงจันทร์ยูโรปา ที่โคจรอยู่รอบดาวพฤหัสบดี ทั้งสองได้เสนอคุณลักษณะที่อาจทำให้ดาวเคราะห์นั้น ๆ มีสภาวะเอื้อชีวิตมากกว่าโลก อ้างอิงจาก มวลของดาวเคราะห์ ประเภทของดาวฤกษ์ และ ระยะห่างจากดาวฤกษ์ ทั้งสองได้ตั้งสมมติฐานว่าดาวเคราะห์ที่เอื้อชีวิตกว่าโลก จะตองใหญ่กว่า อุ่นกว่า โคจรอยู่รอบดาวฤกษ์ประเภท K (K-type star) และเก่าแก่กว่าโลก การที่จะวัดว่าดาวเคราะห์นั้น ๆ เอื้อชีวิตกว่าโลกหรือไม่นั้น ต้องห้ามยึดความเหมาะสมสำหรับการดำรงชีวิตของมนุษย์ (anthropocentric) แต่วัดจากความเหมาะสมสำหรับสิ่งมีชีวิตชีวภาพ (biocentric)
คาตริน ยาคอปสโตว์ทีร์

คาตริน ยาคอปสโตว์ทีร์  เป็นนักการเมืองชาวไอซ์แลนด์ซึ่งดำรงตำแหน่งเป็นนายกรัฐมนตรีคนที่ 28 ของประเทศไอซ์แลนด์ตั้งแต่ปี ค.ศ. 2017 ถึง ค.ศ. 2024
คอซอวาร์คัพ

คอซอวาร์คัพ  เป็นการแข่งขันฟุตบอลคัพแห่งชาติที่จัดขึ้นในประเทศคอซอวอ ก่อตั้งขึ้นใน ค.ศ. 1991 อยู่ภายใต้การดำเนินงานของสหพันธ์ฟุตบอลคอซอวอ ทีมชนะเลิศในปัจจุบันคือ เฟโรนีเกลี ซึ่งชนะเลิศรายการนี้เป็นสมัยที่ 3 หลังจากที่เอาชนะเทรปชา'89 ในนัดชิงชนะเลิศประจำฤดูกาล 2018–19 ที่สนามกีฬานครพริสตีนา
ฟลอร์บอลชายชิงแชมป์โลก 2020

ฟลอร์บอลชายชิงแชมป์โลก 2020 เป็นการแข่งขันกีฬาฟลอร์บอลชิงแชมป์โลก จัดขึ้นระหว่างวันที่ 4-12 ธันวาคม ค.ศ. 2020 (พ.ศ. 2563) ที่ กรุงเฮลซิงกิ ประเทศฟินแลนด์ เป็นเจ้าภาพ นับเป็นการจัดครั้งที่ 3 ของประเทศฟินแลนด์
ประเทศที่เข้าร่วมการแข่งขัน.
รอบคัดเลือก.
รอบคัดเลือกจัดให้มีการแข่งขันระหว่างวันที่ 27 มกราคม ถึง 9 กุมภาพันธ์ พ.ศ. 2563
การจับสลากแบ่งกลุ่ม.
ที่ที่เข้าแข่งขั้นจะถูกแบ่งออกเป็น 4 โถ เรียงตามอันดับโลก (อันดับโลกแสดงในวงเล็บท้ายชื่อประเทศ) โดยโถที่ 1 และ 2 จะถูกจับสลากเพื่ออยู่ในกลุ่ม A และ B ส่วนโถที่ 3 และ 4 จะถูกจับสลากให้อยู่ในกลุ่ม C และ D
 ผลการจับฉลากแบ่งกลุ่ม
การวิเคราะห์เชิงพื้นที่

การวิเคราะห์เชิงพื้นที่  หรือ สถิติศาสตร์เชิงพื้นที่  รวมเทคนิคอย่างเป็นทางการซึ่งศึกษาสิ่งหนึ่งโดยใช้คุณสมบัติทางทอพอลอจี เรขาคณิตหรือภูมิศาสตร์ การวิเคราะห์เชิงพื้นที่มีเทคนิคหลายอย่าง ซึ่งบางอย่างยังอยู่ในขั้นพัฒนาระยะต้น โดยใช้แนวทางเข้าสู่การวิเคราะห์ต่าง ๆ และใช้ในสาขาต่าง ๆ เช่น ดาราศาสตร์ โดยมีการศึกษาการจัดวางดาราจักรในจักรวาล ในความหมายจำกัด การววิเคราะห์เชิงพื้นที่เป็นเทคนิคที่ใช้กับโครงสร้างในขนาดมนุษย์ ซึ่งพบมากที่สุดในการวิเคราะห์ข้อมูลทางภูมิศาสตร์
ปัญหาที่ซับซ้อนเกิดขึ้นในการวิเคราะห์เชิงพื้นที่ ซึ่งหลายประเด็นยังไม่สามารถระบุได้ชัดเจนหรือได้รับการแก้ไขอย่างสมบูรณ์ แต่กลับเป็นพื้นฐานสำหรับการวิจัยในปัจจุบัน ปัญหาพื้นฐานที่สุดคือปัญหาการกำหนดตำแหน่งเชิงพื้นที่ของสิ่งที่กำลังศึกษา การจำแนกประเภทเทคนิคการวิเคราะห์เชิงพื้นที่เป็นเรื่องยาก เนื่องจากมีจำนวนสาขาการวิจัยที่แตกต่างกัน วิธีการพื้นฐานที่สามารถเลือกได้ และรูปแบบข้อมูลที่หลากหลาย
ประวัติศาสตร์.
การวิเคราะห์เชิงพื้นที่เริ่มต้นจากความพยายามในยุคแรกๆ ในการทำแผนที่และการสำรวจการสำรวจที่ดินย้อนกลับไปอย่างน้อย 1,400 ปีก่อนคริสตกาลในอียิปต์ ขนาดของแปลงที่ดินที่ต้องเสียภาษีวัดด้วยเชือกวัดและลูกดิ่ง
กีฬาไตรกีฬาในโอลิมปิกฤดูร้อน 2016 – รอบคัดเลือก

การแข่งขันกีฬาไตรกีฬาในโอลิมปิกฤดูร้อน 2016 รอบคัดเลือก เป็นการแข่งขันไตรกีฬาเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 110 คน แต่ละประเทศสามารถส่งนักกีฬาเข้าแข่งขันได้สูงสุด 3 คน (1 คนต่อรายการ) การคัดเลือกสิ้นสุดเมื่อวันที่
กีฬาวอลเลย์บอลชายหาดหญิงในโอลิมปิกฤดูร้อน 2016 – รอบคัดเลือก

การแข่งขันกีฬาวอลเลย์บอลชายหาดหญิงในโอลิมปิกฤดูร้อน 2016 รอบคัดเลือก เป็นการแข่งขันวอลเลย์บอลชายหาดเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 17 ทีม แต่ละประเทศสามารถส่งนักกีฬาเข้าแข่งขันได้สูงสุด 2 ทีม (1 คนต่อรายการ) การคัดเลือกระหว่างวันที่ 26 มิถุนายน ค.ศ. 2015 - 26 มิถุนายน ค.ศ. 2016
กีฬาระบำใต้น้ำในโอลิมปิกฤดูร้อน 2016 – รอบคัดเลือก

การแข่งขันกีฬาระบำใต้น้ำในโอลิมปิกฤดูร้อน 2016 รอบคัดเลือก เป็นการแข่งขันระบำใต้น้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 104 คน แต่ละประเทศสามารถส่งนักกีฬาเข้าแข่งขันได้สูงสุด 1 ทีม (1 ทีมต่อรายการ) การคัดเลือกสิ้นสุดเมื่อวันที่
กีฬาเทควันโดในโอลิมปิกฤดูร้อน 2016 – รอบคัดเลือก

การแข่งขันกีฬาเทควันโดในโอลิมปิกฤดูร้อน 2016 รอบคัดเลือก เป็นการแข่งขันเทควันโดเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 128 คน แต่ละประเทศสามารถส่งนักกีฬาเข้าแข่งขันได้สูงสุด 8 คน (1 คนต่อรายการ) การคัดเลือกสิ้นสุดเมื่อวันที่
กีฬาฮอกกี้ชายในโอลิมปิกฤดูร้อน 2016 – รอบคัดเลือก

การแข่งขันกีฬาฮอกกี้ชายในโอลิมปิกฤดูร้อน 2016 รอบคัดเลือก เป็นการแข่งขันฮอกกี้เพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 136 คน แต่ละประเทศสามารถส่งนักกีฬาเข้าแข่งขันได้สูงสุด 12 ทีม การคัดเลือกระหว่างเดือกันยายน ค.ศ. 2014 - ตุลาคม ค.ศ. 2015
<templatestyles src="การอ้างอิง/styles.css"/>^1 – แอฟริกาใต้ ชนะการคัดเลือกรอบทวีป แต่ทีมไม่ได้เข้าร่วมการแข่งขันกีฬาโอลิมปิก 2016 South African Sports Confederation and Olympic Committee (SASCOC) และสมาคมฮอกกี้แอฟริกาใต้ (SAHA) ทำข้อตกลงการคัดเลือกของการแข่งขันกีฬาโอลิมปิก 2016 โดยการคัดเลือกจากทวีปจะไม่ได้รับการพิจารณา เป็นผลให้นิวซีแลนด์ในฐานะทีมอันดับสูงสุดจากรอบรองชนะเลิศฮอกกี้ชิงแชมป์โลก 2014-15 ที่ยังไม่มีผ่านการคัดเลือกได้เข้าร่วมแทน
สำนักวิชาวิทยาศาสตร์ มหาวิทยาลัยแม่ฟ้าหลวง

สำนักวิชาวิทยาศาสตร์ มหาวิทยาลัยแม่ฟ้าหลวง (อังกฤษ: School of Science, Mae Fah Luang University) ก่อตั้งขึ้นพร้อมกับมหาวิทยาลัยเมื่อปี พ.ศ. 2541 เป็นสำนักวิชาแรกของมหาวิทยาลัยแม่ฟ้าหลวง เป็นสถาบันการศึกษาด้านวิทยาศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอก นอกจากนี้ยังจัดการเรียนการสอนสาขาวิทยาศาสตร์พื้นฐานให้กับนักศึกษาในสำนักวิชาต่าง ๆ อีกด้วย ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ประวัติ.
พ.ศ. 2541 ทางสภามหาวิทยาลัยแม่ฟ้าหลวงได้จัดตั้งสำนักวิชาวิทยาศาสตร์ ขึ้นพร้อมกับมหาวิทยาลัย ซึ่งประกอบด้วยหลักสูตรระดับปริญญาตรี จำนวน 3 หลักสูตร ได้แก่หลักสูตรเทคโนโลยีชีวภาพ หลักสูตรเคมีประยุกต์ หลักสูตรวิศวกรรมวัสดุ หลักสูตรระดับปริญญาโท จำนวน 4 หลักสูตร ได้แก่หลักสูตรเทคโนโลยีชีวภาพ หลักสูตรเคมีประยุกต์ หลักสูตรวิศวกรรมวัสดุ หลักสูตรวิทยาการเชิงคำนวณ หลักสูตรระดับปริญญาเอก จำนวน 4 หลักสูตร ได้แก่หลักสูตรเทคโนโลยีชีวภาพ หลักสูตรเคมีประยุกต์ หลักสูตรวิศวกรรมวัสดุ และหลักสูตรวิทยาการเชิงคำนวณ
สำนักวิชาวิทยาศาสตร์ มหาวิทยาลัยแม่ฟ้าหลวงมีคณาจารย์รุ่นใหม่ที่มีความพร้อมในการสอนโดยใช้ภาษาอังกฤษเป็นสื่อและมีประสบการณ์ในการทำงานวิจัย เราจึงพร้อมที่จะทำงานวิจัยที่ค้นคว้าเพื่อตอบสนองต่อความต้องการทั้งในระดับภูมิภาค ชาติและนานาชาติ นอกจากนี้สำนักวิชาวิทยาศาสตร์ยังให้บริการวิชาการแก่สังคมและไม่ลืมที่จะอนุรักษ์วัฒนธรรม และสิ่งแวดล้อมอีกด้วย
กีฬาฮอกกี้หญิงในโอลิมปิกฤดูร้อน 2016 – รอบคัดเลือก

การแข่งขันกีฬาฮอกกี้หญิงในโอลิมปิกฤดูร้อน 2016 รอบคัดเลือก เป็นการแข่งขันฮอกกี้เพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 136 คน แต่ละประเทศสามารถส่งนักกีฬาเข้าแข่งขันได้สูงสุด 12 คน (12 คนต่อรายการ) การคัดเลือกระหว่างเดือนกันยายน ค.ศ. 2014 ถึง ตุลาคม ค.ศ. 2015
<templatestyles src="การอ้างอิง/styles.css"/>^1 – แข่งขันในนาม อังกฤษ
<templatestyles src="การอ้างอิง/styles.css"/>^2 – แอฟริกาใต้ ชนะการคัดเลือกรอบทวีป แต่ทีมไม่ได้เข้าร่วมการแข่งขันกีฬาโอลิมปิก 2016 South African Sports Confederation and Olympic Committee (SASCOC) และสมาคมฮอกกี้แอฟริกาใต้ (SAHA) ทำข้อตกลงการคัดเลือกของการแข่งขันกีฬาโอลิมปิก 2016 โดยการคัดเลือกจากทวีปจะไม่ได้รับการพิจารณา เป็นผลให้สเปนในฐานะทีมอันดับสูงสุดจากรอบรองชนะเลิศฮอกกี้ชิงแชมป์โลก 2014-15 ที่ยังไม่มีผ่านการคัดเลือกได้เข้าร่วมแทน
กีฬาปัญจกีฬาสมัยใหม่ในโอลิมปิกฤดูร้อน 2016 – รอบคัดเลือก

การแข่งขันกีฬาปัญจกีฬาสมัยใหม่ในโอลิมปิกฤดูร้อน 2016 รอบคัดเลือก เป็นการแข่งขันปัญจกีฬาสมัยใหม่เพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 72 คน แต่ละประเทศสามารถส่งนักกีฬาเข้าแข่งขันได้สูงสุด 2 คน (1 คนต่อรายการ) การคัดเลือกระหว่างเดือนมกราคม - สิงหาคม ค.ศ. 2015
กีฬายูโดในโอลิมปิกฤดูร้อน 2016 – รอบคัดเลือก

การแข่งขันกีฬายูโดในโอลิมปิกฤดูร้อน 2016 รอบคัดเลือก เป็นการแข่งขันยูโดเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 386 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกระหว่างวันที่ 30 พฤษภาคม ค.ศ. 2014 - 30 พฤษภาคม ค.ศ. 2016